Vor über tuusig Jaar isch d' Linth nuch i Tuggenersee gflosse, doch si het en mit Material zuedeggt, bis nüüt mi vu ihm vorhande gsii isch. E breiti Ebeni isch entstande wo zu m'e Sumpfgebiet worä-n-isch, und d' Lüüt sin Chrangg wordä, und me het nüd gwüsst, was dergegä tue. Im Nüünzechnte Jahrhundert het in Züri in Äschiniör glebt, de het Johann Konrad Escher gheisse. De het en Plan entworfe, wie mer dem Problem chännt Mäischter werdä. D' Linth isch in Walesee gläitet worde und vu deet us als Linthkanaal in Zürisee. D' Männer händ müese Fronarbet leischte, was bi wiitem nüd jedem passt het.